CELEX: 32020R0213
Language: ro
Date: 2020-02-17 00:00:00
Title: Regulamentul (UE) 2020/213 al Consiliului din 17 februarie 2020 de modificare a Regulamentului (CE) nr. 314/2004 privind anumite măsuri restrictive împotriva Zimbabwe

18.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 45/1
               
            
         REGULAMENTUL (UE) 2020/213 AL CONSILIULUI
         din 17 februarie 2020
         de modificare a Regulamentului (CE) nr. 314/2004 privind anumite măsuri restrictive împotriva Zimbabwe
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2020/215 din 17 februarie 2020 a Consiliului de modificare a Deciziei 2011/101/PESC privind măsuri restrictive împotriva Zimbabwe (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (CE) nr. 314/2004 al Consiliului (2) pune în aplicare mai multe măsuri prevăzute în Decizia 2011/101/PESC a Consiliului (3), inclusiv înghețarea fondurilor și a resurselor economice ale anumitor persoane fizice sau juridice, entități și organisme.
                  
               
                     (2)
                  
                  
                     La data de 17 februarie 2020, Consiliul a adoptat Decizia (PESC) 2020/215, care a modificat titlul Deciziei 2011/101/PESC și a suspendat măsurile restrictive împotriva unei persoane.
                  
               
                     (3)
                  
                  
                     Regulamentul (CE) nr. 314/2004 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 314/2004 se modifică după cum urmează:
            
                        1.
                     
                     
                        Titlul se înlocuiește cu următorul text:
                        „Regulamentul (CE) nr. 314/2004 al Consiliului privind măsuri restrictive având în vedere situația din Zimbabwe”.
                     
                  
                        2.
                     
                     
                        Anexa IV se înlocuiește cu anexa la prezentul regulament.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 februarie 2020.
            
               
                  Pentru Consiliu
               
               
                  Președintele
               
                J. BORRELL FONTELLES
            
         
         
            (1)  A se vedea pagina 4 din prezentul Jurnal Oficial.
         
            (2)  Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (JO L 55, 24.2.2004, p. 1).
         
            (3)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
      
      
         
            ANEXĂ
            
               
                  
                     „ANEXA IV
                     LISTA PERSOANELOR MENȚIONATE LA ARTICOLUL 6 ALINEATUL (4)
                     Persoane
                     
                                  
                              
                              
                                 Nume (și eventuale pseudonime)
                              
                           
                                 3.
                              
                              
                                 Chiwenga, Constantine
                              
                           
                                 4.
                              
                              
                                 Shiri, Perence (alias Bigboy) Samson Chikerema
                              
                           
                                 5.
                              
                              
                                 Sibanda, Phillip Valerio (alias Valentine)
                              
                           
                                 6.
                              
                              
                                 Mugabe, Grace
                              
                           
               ”